CELEX: 62011TB0118
Language: hu
Date: 2012-07-04 00:00:00
Title: T-118/11., T-123/11. és T-124/11. sz. ügy: A Törvényszék 2012. június 4-i végzése — Attey és társai kontra Tanács ( „Közös kül- és biztonságpolitika — Az elefántcsontparti helyzet tekintetében hozott korlátozó intézkedések — Az érintett személyek listájáról való levétel — Megsemmisítés iránti kereset — Okafogyottság” )

28.7.2012   
            
            
               HU
            
            
               Az Európai Unió Hivatalos Lapja
            
            
               C 227/20
            
         A Törvényszék 2012. június 4-i végzése — Attey és társai kontra Tanács
   (T-118/11., T-123/11. és T-124/11. sz. ügy) (1)
   
   (Közös kül- és biztonságpolitika - Az elefántcsontparti helyzet tekintetében hozott korlátozó intézkedések - Az érintett személyek listájáról való levétel - Megsemmisítés iránti kereset - Okafogyottság)
   2012/C 227/33
   Az eljárás nyelve: francia
   
      Felek
   
   
      Felperesek: Philipp Attey (Abidjan, Elefántcsontpart) (T-118/11. sz. ügy); Thierry Legré (Abidjan) (T-123/11. sz. ügy); és Stéphane Kipré (Abidjan) (T-124/11. sz. ügy) (képviselő: J.-C. Tchikaya ügyvéd)
   
      Alperes: az Európai Unió Tanácsa (képviselők: B. Driessen és M. Chavrier meghatalmazottak)
   
      Az alperest támogató beavatkozók: Elefántcsontparti Köztársaság (képviselők: J. P. Mignard és J. P. Benoit ügyvédek), és Európai Bizottság (képviselők: A. Bordes és M. Konstantinidis meghatalmazottak)
   
      Az ügy tárgya
   
   Egyrészt az Elefántcsontparttal szembeni korlátozó intézkedések megújításáról szóló 2010/656/KKBP tanácsi határozat módosításáról szóló, 2011. január 14-i 2011/18/KKBP tanácsi határozat (HL L 11., 36. o.), másrészt pedig az elefántcsontparti helyzet tekintetében egyes személyekkel és szervezetekkel szemben hozott különleges korlátozó intézkedések bevezetéséről szóló 560/2005/EK rendelet módosításáról szóló, 2011. január 14-i 25/2011/EU tanácsi rendelet (HL L 11., 1. o.) megsemmisítése iránti kérelmek, amennyiben ezen aktusok érintik a felpereseket.
   
      A végzés rendelkező része
   
   
               1.
            
            
               A Törvényszék a T-118/11., T-123/11. és T-124/11. sz. ügyeket a végzés meghozatala céljából egyesíti.
            
         
               2.
            
            
               A keresetekről már nem szükséges határozni.
            
         
               3.
            
            
               A Törvényszék az Európai Unió Tanácsát kötelezi saját költségein kívül Philipp Attey, Thierry Legré és Stéphane Kipré költségeinek viselésére.
            
         
               4.
            
            
               Az Elefántcsontparti Köztársaság és az Európai Bizottság maguk viselik saját költségeiket.
            
         
      (1)  HL C 130., 2011.4.30.